Vîyana de tûrnûvaya Futbolî ya Şehîdanê Menga Gulane  ameye viraştene.
6 taximê futbolî tewrê tûrnûvaya tesîsê sporî ya hûmara 15’ine ya Grasbergergasse bîyî.  Saha de fotografê Rayberê Şarê Kurdî Abdullah Ocalanî, Şehîd Engîn Sîncar, Mazlûm Dogan û alayê KCK, YPG, PYD, YBŞ û YPJ’yî ameyê akerdene û bi deqayêk rêzgirewtişî dest pêkerd. Saha de her 6 taximî ameyê têhet. Peynîya tûrnûva de Gruba B’ ya Rojawanî ya ke Vîyana lîgê amator de kay kena, heme kayan de ser kewte û bîye yewine. Gruba A’ ya Rojawanî bîye dîyine û tewr peynîye de zî Çewlîg Spor bi hîrêyin.  Sere ra heta peynîya tûrnûva Kurdistanijan govende kay kerde. Tûrnûva de sloganê, “Şehîdî Nêmirenê”,  “Bê Serek Cuye Nêbena”, “Biciwîyo Xoverdayîşê Efrînî”, “Bicîwîyo Xoverdayîşê Rojawanî”, “Biciwîyo PKK”, “Biciwîyo YPJ” û “Biciwîyo YBŞ” ameyî qîrayîyene.
